જામકંડોરણા તાલુકાના ચરેલ ગામે રહેતા અને આઇટીઆઇમાં અભ્યાસ કરી આર્મી ભરતીની તૈયારી કરતા હરપાલસિંહ ભરતસિંહ વાળા નામના ગરાસિયા યુવાનને ચારિત્ર્ય સર્ટિફિકેટ લેવા અંગે જામકંડોરણા પોલીસ સ્ટેશને જતા ફરજ પરના પીએસઆઇ વિનોદ ચૌહાણે ઝઘડો કરી ખોટી રીતે માર માર્યાની ઘટનાના ઘેરા પડઘા પડ્યા છે ભોગ બનનાર યુવકને ન્યાય અપાવવા રાજકોટ ગરાસિયા બોર્ડિંગ ખાતે રાજકોટ જિલ્લા રાજપૂત ક્ષત્રિય સમાજની બેઠક મળી હતી જેમાં આ ઘટનાને વખોડી કાઢી હતી અને નિષ્પક્ષ ન્યાયિક તપાસ કરી કડક પગલાં લેવા માંગણી ઉચ્ચારી હતી આ અંગે સમાજ તરફથી જાહેર કરાયેલ એક યાદી મુજબ ફોજદારે પોતાની સતાનો દુરુપયોગ કરી નિર્દોષ લોકો ઉપર ધાક જમાવી હેરાન પરેશાન કરવાની વિકૃતિ ધરાવતા હોય તેવું લાગી રહ્યું છે આ ઘટના પોલીસના મોરલને ડાઉન કરે તેવી છે દેશ માટે લડવાની ઈચ્છા સાથે આર્મીની તૈયારી કરતા યુવક સાથે અમાનવીય પ્રવૃત્તિ કરવાની ઘટનામાં ઝીણવટભરી તપાસ થવી જોઈએ આ યુવક સાથે નહિ પરંતુ અન્ય કેટલીય ઘટનાઓ અગાઉ બની ચુકી છે પીએસઆઇના કારનામાંથી તે માનસિક રોગી હોય તેવું ફલિત થઇ રહ્યું છે આ ઘટનાની તપાસ કોઈને સોંપાઈ છે કે કેમ અને સોંપાઈ છે તો અન્યત્ર ખસેડી ન્યાયિક તપાસ થાય, ફોજદારની છેલ્લા બે મહિનાની વર્તણુક અંગે તપાસ થાય, લોકમુખે ચર્ચાતા કિસ્સાની તપાસ થાય, પોલીસ સ્ટેશનના છેલ્લા બે મહિનાના સીસીટીવી ફુટેજની ચકાસણી થાય, નિર્દોષ લોકો સાથે થયેલ અન્યાય અંગે તપાસ થાય, ભોગ બનનાર યુવકના પરિવાર ઉપર સમાધાન માટે થતું દબાણ અટકાવવા અને  હાઇકોર્ટ,માનવ અધિકાર પંચ સમક્ષ જવાબદાર સામે ફરિયાદ કરવાના હોય જેથી અધિકારીને સૌરાષ્ટ્ર બહાર ખસેડવામાં આવે તે સહિતની માંગણીઓ ઉચ્ચારવામા આવી છે જો આજ સાંજ સુધીમાં પગલાં નહિ લેવાય તો ગાંધી ચિંધ્યા માર્ગે આંદોલન કરવામાં આવશે તેવું જણાવવામાં આવ્યું છે આ બેઠકમાં શ્રી રાજકોટ જિલ્લા રાજપૂત(ક્ષત્રિય)સમાજ  કાર્યકરોનો નરેન્દ્રસિંહ.